**Stefan Espeland** (s. 24. maaliskuuta 1989 Oslo, Norja) on norjalainen jääkiekkopuolustaja. Elite Prospects -sivuston mukaan hän on kovaa laukova puolustaja, joka pelaa hyvin siniviivalla ja on arvokas ylivoimapelaaja. Sivuston mukaan Espelandilla on hyvä liike ja pelikäsitys ja hän avaa peliä hyvin. Espelandin tulisi kuitenkin lisätä voimaa ja pelata päättäväisemmin omassa päässä. Hän on pelannut urallaan myös Ruotsissa, Suomessa ja Itävallassa.

Ura
---

### Seuraura

Espeland on Manglerud Starin kasvatti. Hän siirtyi 16-vuotiaana Linköpings HC:n J18-junioreihin kaudeksi 2005–2006. Espeland oli tehoilla 5+10=15 joukkueen paras syöttäjä, tehokkain puolustaja ja hän jakoi Linköpingin sisäisen pistepörssin toisen sijan Rasmus Schelinin kanssa. Kaudeksi 2007–2008 Espeland siirtyi MODO Hockeyn J20-junioreihin. Hän oli joukkueen tehokkain puolustaja, kolmanneksi paras maalintekijä ja neljänneksi paras pistemies tehoilla 13+11=24. Espeland jakoi koko J20 SuperElitin puolustajien maalipörssin voiton Frölunda HC:n Erik Karlssonin kanssa sekä puolustajien pistepörssin seitsemännen sijan kolmen muun pelaajan kanssa. Hän debytoi samalla kaudella myös MODO:n Elitserien-joukkueessa, jossa Espeland pelasi kaksi runkosarjaottelua ilman tehopisteitä. Hän teki Elitserien-debyyttinsä 19. helmikuuta 2008 Timrå IK:ta vastaan.

Kaudella 2008–2009 Espeland oli MODO:n J20-junioreiden paras syöttäjä ja toiseksi paras pistemies Tim Weberin jälkeen. Hän jakoi koko SuperElitin puolustajien pistepörssin neljännen sijan Brynäs IF:n Simon Bertilssonin kanssa. Pudotuspeleissä Espeland oli kolmella osumallaan MODO:n paras maalintekijä ja jakoi joukkueen sisäisen pistepörssin voiton Adam Erikssonin kanssa. Hän pelasi kauden aikana Elitserienissä 15 runkosarjaottelua ilman tehopisteitä. Kaudella 2009–2010 Espeland pelasi MODO:n J20-junioreissa kaksi ottelua, kunnes lokakuussa 2009 seura lainasi hänet loppukaudeksi kotimaahansa Vålerenga IF:n joukkueeseen GET-ligaeniin. Espelandin ensimmäinen täysi miesten pääsarjakausi toi hänelle 42 runkosarjaottelussa tehot 1+6=7 ja 16 playoff-ottelussa tehot 2+7=9. Espeland voitti kauden päätteeksi hopeaa.

Espeland siirtyi kaudeksi 2010–2011 Ruotsin toiseksi korkeimmalle sarjatasolle HockeyAllsvenskan-joukkue IF Sundsvall Hockeyn riveihin. Hän oli kuudella osumallaan joukkueen eniten maaleja tehnyt puolustaja Marcus Högströmin kanssa. Kaudeksi 2011–2012 Espeland siirtyi jatkamaan Allsvenskan-uraansa Borås HC:hen, mutta joulukuussa 2011 hän palasi kuitenkin kevääseen 2013 asti ulottuneella sopimuksella kotimaahansa Vålerengan joukkueeseen. Kauden 2012–2013 päätteeksi Espeland voitti GET-ligaenin hopeaa. Kaudella 2013–2014 hän oli Vålerengan tehokkain puolustaja tehoilla 5+31=36, joilla Espeland sijoittui koko liigan puolustajien pistepörssissä kolmanneksi. Hän voitti myös koko GET-ligaenin tehotilaston lukemalla +36. Espeland voitti kauden päätteeksi hopeaa. Kaudella 2014–2015 hän jakoi pudotuspeleissä Vålerengan sisäisen tehotilaston voiton Simon Gamachen ja Anders Hilt Jørgensenin kanssa.

Kaudeksi 2015–2016 Espeland siirtyi kaksivuotisella sopimuksella Lørenskog IK:n joukkueeseen. Hän oli joukkueen tehokkain puolustaja tehoilla 7+29=36, joilla Espeland jakoi koko GET-ligaenin puolustajien syöttöpörssin voiton Stavanger Oilersin Andy Sertichin kanssa sekä puolustajien pistepörssin toisen sijan Lillehammer IK:n Eric Melandin kanssa edellään vain Stjernen Hockeyn Curtis Gedig. Hän voitti myös Lørenskogin sisäisen tehotilaston lukemalla +30. Pudotuspeleissä Espeland jakoi tehoilla 4+11=15 GET-ligaenin syöttöpörssin voiton Storhamar Dragonsin Jacob Berglundin ja Hampus Gustafssonin kanssa, Lørenskogin sisäisen pistepörssin voiton Tony Romanon kanssa sekä puolustajien pistepörssin voiton. Hän voitti kauden päätteeksi hopeaa ja valittiin liigan tähdistökentälliseen. Kaudella 2016–2017 Espeland voitti tehoilla 10+42=52 Lørenskogin sisäisen piste- ja syöttöpörssin. Hän voitti pelipaikastaan huolimatta koko GET-ligaenin syöttöpörssin sekä puolustajien pistepörssin. Espeland sijoittui pistepörssissä viidenneksi ja oli myös liigan tehokkain kotimainen pelaaja. Hän voitti myös Lørenskogin sisäisen ja koko GET-ligaenin puolustajien tehotilaston lukemalla +28. Espeland valittiin kauden päätteeksi liigan tähdistökentälliseen.

Espeland siirtyi kaudeksi 2017–2018 vuoden mittaisella sopimuksella SM-liigajoukkue Tampereen Ilvekseen. Hän pelasi 19 ottelua tehopistein 2+2=4, kunnes Espelandin sopimus purettiin yhteisymmärryksessä joulukuussa 2017. Joulupäivänä hänen vahvistettiin siirtyvän loppukauden sopimuksella Itävallan Erste Bank Eishockey Ligan Klagenfurter AC:hen. Helmikuussa 2018 Espelendin tiedotettiin kuitenkin jättäneen joukkueen. Muutamaa päivää myöhemmin hän palasi loppukauden sopimuksella kotimaahansa ja Vålerenga IF:n joukkueeseen.

### Maajoukkueura

Espeland nimettiin Norjan joukkueeseen Pyeongchangin olympiakisoihin 2018, joiden karsinnoissa hän myös pelasi. Espeland edusti Norjaa myös MM-kilpailuissa vuosina 2014 ja 2015, joista jälkimmäisessä turnauksessa hän ei mahtunut kertaakaan joukkueensa kokoonpanoon. Yhteensä Espeland on pelannut 59 A-maaottelua tehopistein 3+16=19.

Espeland pelasi myös alle 20-vuotiaiden I-divisioonan MM-kilpailuissa vuosina 2008 ja 2009, joista molemmat turnaukset päättyivät lohkopronssiin. Hän pelasi myös alle 18-vuotiaiden MM-kilpailuissa vuonna 2006 sekä I-divisioonan MM-kilpailuissa vuonna 2007, jolloin Espeland voitti B-lohkon pronssia.

Muuta
-----

Joulukuussa 2016 Espeland voitti Punaisen Ristin hyväksi järjestettävistä pullonpalautusarpajaisista miljoona Norjan kruunua. Hänestä tuli arpajaisten kaikkien aikojen 41. päävoittaja.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Linköpings HC | SuperElit | 1 | 0 | 1 | 1 | 0 | 4 | 0 | 0 | 0 | 0 |  |  |  |  |  |  | U18 | 6 | 0 | 0 | 0 | 8 |
| 2006–2007 | Linköpings HC | SuperElit | 8 | 0 | 1 | 1 | 4 | – | – | – | – | – |  |  |  |  |  |  | U18d1 | 5 | 1 | 4 | 5 | 4 |
| 2007–2008 | MODO Hockey | SuperElit | 37 | 13 | 11 | 24 | 30 | 5 | 1 | 3 | 4 | 18 |  |  |  |  |  |  | JMMd1 | 5 | 2 | 3 | 5 | 2 |
|  | MODO Hockey | Elitserien | 2 | 0 | 0 | 0 | 0 | – | – | – | – | – |
| 2008–2009 | MODO Hockey | SuperElit | 38 | 8 | 23 | 31 | 36 | 5 | 3 | 0 | 3 | 2 |  |  |  |  |  |  | JMMd1 | 5 | 2 | 2 | 4 | 6 |
|  | MODO Hockey | Elitserien | 15 | 0 | 0 | 0 | 2 | – | – | – | – | – |
| 2009–2010 | MODO Hockey | SuperElit | 2 | 0 | 0 | 0 | 0 | – | – | – | – | – |
|  | Vålerenga IF | Norja | 42 | 1 | 6 | 7 | 40 | 16 | 2 | 7 | 9 | 0 |
| 2010–2011 | IF Sundsvall Hockey | Allsvenskan | 49 | 6 | 14 | 20 | 28 | – | – | – | – | – |
| 2011–2012 | Borås HC | Allsvenskan | 25 | 0 | 3 | 3 | 18 | – | – | – | – | – |
|  | Vålerenga IF | Norja | 15 | 0 | 8 | 8 | 10 | 12 | 1 | 0 | 1 | 8 |
| 2012–2013 | Vålerenga IF | Norja | 32 | 6 | 17 | 23 | 30 | 15 | 3 | 9 | 12 | 2 |
| 2013–2014 | Vålerenga IF | Norja | 44 | 5 | 31 | 36 | 22 | 17 | 3 | 2 | 5 | 10 |  |  |  |  |  |  | MM | 7 | 0 | 0 | 0 | 4 |
| 2014–2015 | Vålerenga IF | Norja | 45 | 6 | 19 | 25 | 26 | 10 | 1 | 4 | 5 | 6 |
| 2015–2016 | Lørenskog IK | Norja | 38 | 7 | 29 | 36 | 18 | 17 | 4 | 11 | 15 | 12 | Ykköstähdistö |
| 2016–2017 | Lørenskog IK | Norja | 45 | 10 | 42 | 52 | 32 | 7 | 3 | 2 | 5 | 8 | Ykköstähdistö |  |  |  |  |  | OQ | 3 | 0 | 0 | 0 | 0 |
| 2017–2018 | Ilves | SM-liiga | 19 | 2 | 2 | 4 | 10 | – | – | – | – | – |  |  |  |  |  |  | OK | 5 | 0 | 0 | 0 | 2 |
|  | Klagenfurter AC | EBEL | 12 | 2 | 2 | 4 | 2 | – | – | – | – | – |  |  |  |  |  |  | MM | 7 | 0 | 2 | 2 | 2 |
|  | Vålerenga IF | Norja | 3 | 0 | 0 | 0 | 0 | 5 | 1 | 3 | 4 | 6 |
| 2018–2019 | Vålerenga IF | Norja | 47 | 11 | 50 | 61 | 24 | 9 | 1 | 7 | 8 | 10 |  |  |  |  |  |  | MM | 7 | 1 | 0 | 1 | 2 |
| 2019–2020 | Fischtown Pinguins | DEL | 51 | 9 | 29 | 38 | 20 | – | – | – | – | – |
| 2020–2021 | Eisbären Berlin | DEL | 14 | 0 | 5 | 5 | 4 | – | – | – | – | – |  |  |  |  |  |  | MM | 6 | 1 | 1 | 2 | 2 |
|  | EC Salzburg | ICEHL | 7 | 2 | 4 | 6 | 8 | 11 | 1 | 2 | 3 | 2 |
| 2021–2022 | Vålerenga IF | Norja | 34 | 7 | 28 | 35 | 20 | 5 | 0 | 4 | 4 | 4 |  |  |  |  |  |  | OQ | 3 | 1 | 1 | 2 | 2 |
| 2022–2023 | Vålerenga IF | Norja | 44 | 5 | 25 | 30 | 16 | 9 | 0 | 3 | 3 | 2 |
| 11 kautta | yhteensä | Norja | 389 | 58 | 255 | 313 | 238 | 122 | 19 | 52 | 71 | 68 |
| 2 kautta | yhteensä | DEL | 65 | 9 | 34 | 43 | 24 | – | – | – | – | – |
| 2 kautta | yhteensä | EBEL/ICEHL | 19 | 4 | 6 | 10 | 10 | 11 | 1 | 2 | 3 | 2 |
| 2 kautta | yhteensä | Elitserien | 17 | 0 | 0 | 0 | 2 | – | – | – | – | – |
| 1 kausi | yhteensä | SM-liiga | 19 | 2 | 2 | 4 | 10 | – | – | – | – | – |

Lähteet
-------

* Stefan Espeland The Internet Hockey Databasessa (englanniksi)
* Stefan Espeland *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Stefan Espeland *Elite Prospects*. Everysport Media Group AB.  (englanniksi) Viitattu 4.5.2015.
2. ↑  Debut för Espeland *modohockey.se*.  19.2.2008. MODO Elithockey AB. Viitattu 21.6.2017. (ruotsiksi)
3. ↑  Johannessen, Sturla: VIF henter norsk back fra Modo *tv2.no*.  7.10.2009. TV 2 AS. Viitattu 21.6.2017. (norjaksi)
4. ↑  Pettersson, Robert: Sundsvall plockar in trio *Hockeysverige.se*.  19.7.2010. NewsMe. Viitattu 21.6.2017. (ruotsiksi)
5. ↑  Borås Hockey | Facebook (ruotsiksi)
6. ↑  Svegaarden, Knut Espen: Vålerenga signerer landslagsback *vg.no*.  7.12.2011. Schibsted Media Group. Viitattu 21.6.2017. (norjaksi)
7. ↑  Sødal, Per Morten: «Stjeler» mer fra erkefienden *rb.no*.  2.6.2015. LØRENSKOG:  Romerikes Blad. Viitattu 21.6.2017. (norjaksi)
8. ↑  Norjan liigan tehopuolustaja Espeland Ilveksen takalinjoille *Jatkoaika.com*.  20.6.2017. Jatkoaika r.y. Viitattu 21.6.2017.
9. ↑  Stefan Espeland ei jatka Ilveksessä *ilves.com*.  18.12.2017. Ilves-Hockey Oy. Viitattu 18.12.2017.
10. ↑  Ulkomaalaisflopin Liiga-sopimus purettiin – löysi nopeasti uuden seuran! *suomikiekko.com*.  25.12.2017. Nordic Sport Media. Viitattu 25.12.2017.
11. ↑  Entinen Liiga-puolustaja vapautui jälleen siirtomarkkinoille – nimettiin jälleen olympialaisiin! *suomikiekko.com*.  1.2.2018. Nordic Sport Media. Viitattu 6.2.2018.
12. ↑  Taule, Remi André: OL-spiller klar for Vålerenga *tv2.no*.  5.2.2018. TV 2 Group. Viitattu 6.2.2018.
13. ↑  Pilvinen, Sami: MM-kiekkoilijalla kävi uskomaton tuuri: Voitti miljoonan pulloja palauttamalla! *iltalehti.fi*.  14.12.2016. Alma Media Suomi Oy. Viitattu 21.6.2017.